Sisekaitseakadeemia 2020/2021. õppeaasta

SISESÕUDMISE MV

JUHEND

Eesmärk: Selgitada välja akadeemia paremad individuaalvõistlejad ning parim kolledž sisesõudmises ja leida võistlejaid ametkondlikeks ning üliõpilasvõistluseks.

Võistluste läbiviimine: Võistlused viiakse läbi akadeemia kõigis üksustes kuni 10.12.2020 sõudeergomeetritel Concept2.

Võistlusdistantsi saab sõita Tallinnas, Paikusel ja Väike-Maarjas võistlejale sobival ajal ühe tunnistaja/kohtuniku lähedal olekul. Kohtunikuks võib olla rühma esindaja või töötaja, kes oskab ergomeetri tablood käsitseda – distantsi sisestada ja tulemuse fikseerida.

Kohtunikul on vajalik mask. Mitme võistleja järjestikusel võistlemisel ja samaaegsel saali kogunemisel tuleb saalis hoida distantsi vähemalt 2 meetrit. Ergomeetrid on vaja enne ja pärast võistlemist desinfitseerida.

Võistlejate andmed (nimi, kolledž ja tulemus sekundikümnendike täpsusega) saadetakse peakorraldajale Crystal.Korge@kad.sisekaitse.ee kohe pärast võistluse toimumist, hiljemalt 11. detsembril ning paremusjärjestus selgub kõigi tulemuste kokkuvõttes. Mitme tulemuse korraga edastamisel kasutatakse juhendi Lisas esitatud näidisvormi.

FINAALI EI TOIMU, TULEMUSED JÄRJESTATAKSE ÜHE VÕISTLUSSÕIDU AJA ALUSEL. Kui aeg on juba võistluse jaoks fikseeritud, siis ümbersõitmise võimalust ei ole. Katkestamise puhul antakse võimalus uueks stardiks.

Osavõtjad: Osa võivad võtta kõik akadeemia kadetid oma kolledži arvestuses ning akadeemia töötajad ja sisejulgeoleku instituudi magistrandid.

Võistluste süsteem: Võistlused on individuaal-võistkondlikud nii naistele kui meestele Distantsiks on 500 m – paremus selgitatakse aegade põhjal. Võrdsete aegade korral jäävad võistlejad kohti jagama.

Akadeemia meistrivõistluste üldarvestuses paremuse selgitamiseks liidetakse ühe kolledži nais- ja meesvõistlejate kohapunktid, kusjuures esikoht nii meeste kui naiste seas annab nii palju punkte, kui oli vastavalt mees- või naisvõistlejaid, teine koht ühe punkti võrra vähem jne kuni viimase võistlejani, kes toob oma võistkonnale 1 punkti. Võrdsete punktide korral osutub võitjaks parima individuaalse koha saavutanud võistkond.

Autasustamine: kolme paremat nais- ja meesvõistlejat autasustatakse medaliga, võistkondlik võitja saab rändkarika.

Korraldaja: Võistluste peakorraldaja on Crystal Kõrge, korralduslike küsimustega võib pöörduda ka spordiõpetajate poole.

Epp Jalakas

spordijuht-lektor

Lisa: Tulemuste fikseerimise ja edastamise tabeli vorm:

|  |  |  |  |  |
| --- | --- | --- | --- | --- |
| Kuupäev | Eesnimi ja perekonnanimi | Sugu (M/N) | Üksus (FK, JK, PPK, PÄK, Töötajad, MSI) | Tulemus (mm:ss,ks - näiteks 1:15,3) |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |